**DĖL DETALIOJO PLANO RENGIMO, FINANSAVIMO IR PLANAVIMO TIKSLŲ PATVIRTINIMO**

2024 m. gruodžio d. Nr. MP-

Kaunas

Vadovaudamasis Lietuvos Respublikos teritorijų planavimo įstatymo 24 straipsnio 5 dalimi, Pasiūlymų teikimo dėl teritorijų planavimo proceso inicijavimo tvarkos aprašo, patvirtinto Lietuvos Respublikos Vyriausybės 2013-12-18 nutarimu Nr. 1265 „Dėl Pasiūlymų teikimo dėl teritorijų planavimo proceso inicijavimo tvarkos aprašo patvirtinimo“, 9, 10 punktais, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014-01-02 įsakymu Nr. D1-8 „Dėl kompleksinio teritorijų planavimo dokumentų rengimo taisyklių patvirtinimo” (toliau – Taisyklės), 247 punktu, Kauno rajono savivaldybės teritorijos bendrojo plano 1-uoju pakeitimu, patvirtintu Kauno rajono savivaldybės tarybos 2014-08-28 sprendimu Nr. TS-299 „Dėl Kauno rajono savivaldybės teritorijos bendrojo plano 1-ojo pakeitimo tvirtinimo“, Kauno rajono savivaldybės tarybos 2017-11-16 sprendimu Nr. TS-411 ,,Dėl Kauno rajono savivaldybės teritorijos bendrojo plano 1-ojo pakeitimo koregavimo patvirtinimo“, Kauno rajono savivaldybės tarybos 2020-05-28 sprendimu Nr. TS-233 ,,Dėl Kauno rajono savivaldybės teritorijos bendrojo plano 1-ojo pakeitimo koregavimo patvirtinimo“ ir atsižvelgdamas į Kauno rajono savivaldybės administracijos direktoriaus 2024-12-02 įsakymą Nr. ĮS-2306 „Kauno r. sav., Alšėnų sen., Jonučių kaimo dalyje, apimančioje apie 2,94 ha ploto kvartalą“ ir planavimo iniciatoriaus (toliau – Planavimo iniciatorius) prašymą, registruotą 2024-12-11 Nr. UG-1790:

1. L e i d ž i u rengti detalųjį planą Kauno r. sav., Alšėnų sen., Jonučių kaimo dalyje, apimančioje apie 2,94 ha ploto kvartalą, ribojamą (tame kvartale) Vyčio Kryžiaus g., Vėjo g., žemės sklypais kadastro Nr. 5247/0007:633 ir Nr. 5247/0007:631, Jonučių g., žemės sklypu kadastro   
Nr. 5247/0007:612 ir Kauno rajono savivaldybės teritorijos bendrojo plano 2-ajame keitime planuojamu inžinerinės infrastruktūros koridoriumi.

2. N u s t a t a u detaliojo plano keitimo tikslus:

2.1. detalizuoti savivaldybės bendrajame plane nustatytus teritorijų naudojimo privalomuosius reglamentus;

2.2. nustatyti teritorijos naudojimo reglamentą (-us) – teritorijos naudojimo paskirtį, būdą, tipą, aprūpinimą inžineriniais tinklais ir kita.

3. N u r o d a u:

3.1. Kad šio įsakymo 1 punkte nurodyto detaliojo plano rengimą finansuoja Planavimo iniciatorius;

3.2. Prieš pradedant rengti detalųjį planą, gauti planavimo sąlygas iš Nacionalinio visuomenės sveikatos centro prie Sveikatos apsaugos ministerijos, Priešgaisrinės apsaugos ir gelbėjimo departamento prie Vidaus reikalų ministerijos, iš inžinerinių tinklų, esančių planuojamoje teritorijoje, administruojančių įmonių ir, jeigu reikia, iš kitų Kompleksinio teritorijų planavimo dokumentų rengimo taisyklėse nurodytų institucijų (pagal Lietuvos Respublikos aplinkos ministro patvirtintą Teritorijų planavimo sąlygų išdavimo tvarkos aprašą);

3.3. Urbanistikos skyriaus vedėjui užtikrinti šio potvarkio viešinimą Teritorijų planavimo įstatymo 31 straipsnio 4 dalyje nustatyta tvarka.

Šis potvarkis gali būti skundžiamas savo pasirinkimu Lietuvos Respublikos administracinių  
ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos  
ikiteisminio administracinių ginčų nagrinėjimo tvarkos įstatymo nustatyta tvarka arba Regionų  
administracinio teismo Kauno rūmams (A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo šio potvarkio paskelbimo arba įteikimo suinteresuotam asmeniui dienos.

Savivaldybės meras Valerijus Makūnas

Parengė

G. Jankauskaitė

2024-12-18